CELEX: 52010DP0252
Language: sk
Date: 2010-07-06 00:00:00
Title: Žiadosť o ochranu parlamentnej imunity Valdemara Tomaševského Rozhodnutie Európskeho parlamentu zo 6. júla 2010 o žiadosti o ochranu imunity a výsad Valdemara Tomaševského (2010/2047(IMM))

2.12.2011   
            
            
               SK
            
            
               Úradný vestník Európskej únie
            
            
               CE 351/137
            
         Utorok 6. júla 2010Žiadosť o ochranu parlamentnej imunity Valdemara Tomaševského
   P7_TA(2010)0252
   Rozhodnutie Európskeho parlamentu zo 6. júla 2010 o žiadosti o ochranu imunity a výsad Valdemara Tomaševského (2010/2047(IMM))
   2011/C 351 E/22
   
      Európsky parlament,
   so zreteľom na žiadosť o ochranu imunity Valdemara Tomaševského, ktorá bola zaslaná predsedovi Európskeho parlamentu 2. februára 2010 a predložená na plenárnej schôdzi 24. marca 2010,
   po vypočutí Valdemara Tomaševského v súlade s článkom 7 ods. 3 rokovacieho poriadku,
   so zreteľom na články 8 a 9 Protokolu (č. 7) o výsadách a imunitách Európskej únie pripojeného k zmluvám, ako aj na článok 6 ods. 2 Aktu o priamych a všeobecných voľbách poslancov Európskeho parlamentu z 20. septembra 1976,
   so zreteľom na štatút európskych poslancov prijatý 28. septembra 2005,
   so zreteľom na článok 6 ods. 2 a článok 7 rokovacieho poriadku,
   so zreteľom na správu Výboru pre právne veci (A7-0214/2010),
   
               A.
            
            
               keďže Valdemar Tomaševski je poslancom Európskeho parlamentu,
            
         
               B.
            
            
               keďže pán Valdemar Tomaševski nie je trestne stíhaný v zmysle článku 8 protokolu, a preto nejde o otázku poslaneckej imunity,
            
         
               C.
            
            
               keďže „Etický kódex politických predstaviteľov“ (ďalej len „etický kódex“) ustanovený zákonom z 19. septembra 2006 (N.X-816), ktorého dodržiavanie zaručuje Ústredný etický výbor Litovskej republiky, politický orgán zriadený zákonom z 1. júla 2008 (N.X-1777), sa v súlade so svojimi ustanoveniami uplatňuje aj na európskych poslancov zvolených v Litve,
            
         
               D.
            
            
               keďže 22. januára 2010 Ústredný etický výbor Litovskej republiky prijal na základe uvedeného etického kódexu rozhodnutie o verejnom napomenutí Valdemara Tomaševského vo vzťahu k jeho politickým aktivitám, ktoré vykonáva vo funkcii poslanca Európskeho parlamentu,
            
         
               E.
            
            
               keďže v súlade so znením článku 2 štatútu poslancov Európskeho parlamentu (1)„sú poslanci slobodní a nezávislí“,
            
         
               F.
            
            
               so zreteľom na zásadu nadradenosti práva Únie,
            
         
               G.
            
            
               keďže predmetné rozhodnutie a právne predpisy Litovskej republiky, ktoré sú jeho základom, porušujú právo Únie, pretože nedodržujú zásadu slobody a nezávislosti európskeho poslanca stanovenú v článku 2 štatútu poslancov,
            
         
               H.
            
            
               keďže Európska komisia má ako strážkyňa zmlúv začať konanie o porušení právnych predpisov voči Litovskej republike na základe článku 258 Zmluvy o fungovaní Európskej únie,
            
         
               1.
            
            
               žiada Európsku komisiu, aby sa obrátila na litovské orgány s cieľom zaručiť dodržiavanie práva Európskej únie a aby v prípade potreby začala konanie o porušení práva Spoločenstva podľa článku 258 Zmluvy o fungovaní Európskej únie;
            
         
               2.
            
            
               poveruje svojho predsedu, aby toto rozhodnutie a správu gestorského výboru ihneď postúpil Európskej komisii a príslušným orgánom Litovskej republiky.
            
         
      (1)  Ú. v. EÚ L 262, 7.10.2005, s. 1.